
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2255 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών, 
κατά τις απογευματινές ώρες των εργασίμων ημε¬ 
ρών, καθώς και τα Σάββατα, τις Κυριακές και τις 
εξαιρέσιμες ημέρες έτους 2018, για υλοποίηση 
του προγράμματος πρόληψης λαθροϋλοτομιών. 

2 Έγκριση Κανονισμού Κέντρου Επιμόρφωσης και 
Δια Βίου Μάθησης του Αριστοτελείου Πανεπιστη¬ 
μίου Θεσσαλονίκης (Κ.Ε.ΔΙ.ΒΙ.Μ.-Α.Π.Θ.). 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην περίληψη της 
7989/2949/30.3.2018 απόφασης του Συντονιστή 
Αποκεντρωμένης Διοίκησης Αττικής που δημοσι- 
εύθηκε στο ΦΕΚ 1462/Β727.04.2018. 


ΑΠΟΦΑΣΕΙΣ 

Αριθμ. οικ. 8278/8049 2 (1) 

Καθιέρωση υπερωριακής εργασίας μονίμου και 
με ΣΕΙΔ προσωπικού των Δασικών Υπηρεσιών, 
κατά τις απογευματινές ώρες των εργασίμων ημε¬ 
ρών, καθώς και τα Σάββατα, τις Κυριακές και τις 
εξαιρέσιμες ημέρες έτους 2018 , για υλοποίηση 
του προγράμματος πρόληψης λαθροϋλοτομιών. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α)Των άρθρων 6 και 280 του ν. 3852/2010 (Α' 87) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης», όπωςτροπο- 
ποιήθηκε και ισχύει. 

β) Του π.δ. 138/2010 (Α'231) «Οργανισμός της Αποκε¬ 
ντρωμένης Διοίκησης Θεσσαλίας - Στερεός Ελλάδας», 
όπως ισχύει, 

γ) Του ν. 998/1979 (Α' 289) «Περί προστασίας των 
δασών και των δασικών εν γένει εκτάσεων της Χώρας», 
όπως τροποποιήθηκε και ισχύει. 


δ)Του ν. 1845/1989 (Α' 102) «Ανάπτυξη και αξιοποίηση 
της αγροτικής έρευνας και τεχνολογίας - Δασοπροστασία 
και άλλες διατάξεις», όπως τροποποιήθηκε και ισχύει. 

ε) Του ν. 3938/2011 (Α' 61), άρθρο 21 «Ενσωμάτωση 
της Ελληνικής Αγροφυλακής στη Δασική Υπηρεσία». 

στ) Των άρθρων 28 και 28Α του ν. 4325/2015 (Α'47) 
«ΕκδημοκρατισμόςτηςΔιοίκησης- Καταπολέμηση γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις», 

ζ) Του άρθρου 20 του ν. 4354/2015 (Α' 176) «Αποζη¬ 
μίωση για εργασία καθ’ υπέρβαση του υποχρεωτικού 
ωραρίου - Αποζημίωση για εργασία προς συμπλήρωση 
του υποχρεωτικού ωραρίου». 

2. Την αριθ. 13917/15-5-2017 (ΥΟΔΔ 250) απόφαση 
του Υπουργού Εσωτερικών περί διορισμού Συντονιστή 
στην Αποκεντρωμένη Διοίκηση Θεσσαλίας - Στερεός 
Ελλάδας. 

3. Τηναριθμ.οικ. 109/828/3-01-2018 (Β' 127) απόφαση 
του Συντονιστή Αποκεντρωμένης Διοίκησης Θεσσαλίας - 
Στερεός Ελλάδας «Καθορισμός ωραρίου εργασίας κλά¬ 
δων μονίμου και με ΣΕΙΔ προσωπικού των Δασικών Υπη¬ 
ρεσιών, κατά τις απογευματινές ώρες των εργασίμων 
ημερών, τις νυχτερινές ώρες, καθώς και τα Σάββατα, τις 
Κυριακές και τις εξαιρέσιμες ημέρες έτους 2018». 

4. Την αριθ. 168364/2066/3-4-2018 (Β' 1354) από¬ 
φαση του Αναπληρωτή Υπουργού Περιβάλλοντος και 
Ενέργειας «Καθιέρωση υπερωριακής εργασίας για την 
υλοποίηση του Ειδικού Προγράμματος «Πρόληψη Λα¬ 
θροϋλοτομιών έτους 2018» και κατανομή αντίστοιχου 
αριθμού ωρών και πιστώσεων». 

5 .Την αρ ιθ. 169182/2491 /24-4-2018 (ΑΔΑ:ΨΛΟ Μ4653Π 8- 
9ΣΩ) εγκύκλιο της Γενικής Διεύθυνσης Δασών και 
Δασικού Περιβάλλοντος του Υ.Π.Ε.Ν. «Υλοποίηση του 
Ειδικού Προγράμματος Πρόληψης Λαθροϋλοτομιών 
έτους 2018». 

6. Το γεγονός ότι από την παρούσα απόφαση προκα- 
λείται δαπάνη για το τρέχον έτος μέχρι του συνολικού 
ποσού των 190.533 €, η οποία θα καλυφθεί από πιστώ¬ 
σεις του Πράσινου Ταμείου του Υπουργείου Περιβάλ¬ 
λοντος. 

7. Την ανάγκη προστασίας του δασικού οικοσυστήμα¬ 
τος από λαθροϋλοτομίες με τη συγκρότηση συνεργείων 
ελέγχου από τις Δασικές Υπηρεσίες της Αποκεντρωμένης 
Διοίκησης, αποφασίζουμε: 
















24160 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2255/15.06.2018 


Α. Καθιερώνουμε την υπερωριακή εργασία των υπαλ¬ 
λήλων των Δασικών Υπηρεσιών της Αποκεντρωμένης 
Διοίκησης Θεσσαλίας -Στερεός Ελλάδας το έτος 2018 για 
συνολικό αριθμό 763 υπαλλήλων και χρονικό διάστημα 
μέχρι δεκατρείς (13) εβδομάδες, με συνολικό αριθμό έως 
13.403 ώρες υπερωριακής εργασίας κατά τις απογευ¬ 
ματινές ώρες των εργασίμων ημερών και τα Σάββατα 
με δαπάνη μέχρι του ποσού των 93.827 €, με συνολικό 
αριθμό έως 6.701 ώρες τις Κυριακές και τις εξαιρέσιμες 
ημέρες με δαπάνη μέχρι του ποσού των 60.345 € κα¬ 
θώς και με συνολικό αριθμό έως 12.129 ώρες εργασίας 
προς συμπλήρωση της εβδομαδιαίας υποχρεωτικής του 
προσωπικού που αναφέρεται στην αριθ. οικ.109/828/ 
3-01 -2018 (Β' 127) απόφαση, με δαπάνη μέχρι του ποσού 
των 36.361 €. 

Β. Οι υπάλληλοι των ανωτέρω υπηρεσιών θα μετέχουν 
βάσει προγράμματος του προϊσταμένου της οικείας Δα¬ 
σικής Υπηρεσίας, σύμφωνα με τα ειδικώς καθοριζόμενα 
στην αριθ. 168364/2066/3-4-2018 (Β' 1354) υπουργι¬ 
κή απόφαση και στην αριθ. 169182/2491/24-4-2018 
(ΑΔΑ:ΨΛΟΜ4653Π8-9ΣΩ) εγκύκλιο της Γενικής Διεύθυν¬ 
σης Δασών και Δασικού Περιβάλλοντος του Υ.Π.Ε.Ν. και 
τις εντολές της Γενικής Διεύθυνσης Δασών και Αγροτικών 
Υποθέσεων της Αποκεντρωμένης Διοίκησης. 

Γ. Με απόφαση της Προϊσταμένης της Γενικής Διεύ¬ 
θυνσης Δασών και Αγροτικών Υποθέσεων επιτρέπεται η 
αυξομείωση των ανωτέρω πιστώσεων εντός των ορίων 
που τίθενται ανά Περιφέρεια με την αριθμ. 168364/2066/ 
3-4-2018 (Β' 1354) απόφαση του Αναπληρωτή Υπουργού 
Περιβάλλοντος και Ενέργειας εντός του συνολικού ορίου 
των 190.533€. 

Η απόφαση αυτή, που ισχύει από τη δημοσίευσή της, 
να δημοσιευθεί στην Εφημερίδα της Κυβερνήσεως. 

Λάρισα, 4 Ιουνίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


Αριθμ. 24819 _ (2) 

Έγκριση Κανονισμού Κέντρου Επιμόρφωσης και 
Δια Βίου Μάθησης του Αριστοτελείου Πανεπι¬ 
στημίου Θεσσαλονίκης (Κ.Ε.ΔΙ.ΒΙ.Μ.-Α.Π.Θ.). 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2956/19 και 20-3-2018) 

Έχοντας υπόψη: 

1. Τις διατάξεις του άρθρου 48 «Κέντρο Επιμόρφωσης 
και Δια Βίου Μάθησης» του ν. 4485/2017 (ΦΕΚ ΑΊ 14) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες, όπως αυτός ισχύει, 

2. Τη με αριθμό 229718/Ζ1/29-12-201 7 (ΦΕΚ 4/τ. Β'/ 
5-1-2018) υπουργική απόφαση για την ίδρυση Κέντρου 
Επιμόρφωσης και Δια Βίου Μάθησης (ΚΕ.ΔΙ.ΒΙ.Μ.) στο 
ΑΠΟ, 

3. Τις αποφάσεις τις Συγκλήτου: α) για τη Συγκρότη¬ 
ση του Συμβουλίου του ΚΕ.ΔΙ.ΒΙ.Μ./ΑΠΘ (συνεδρίαση 


με αριθμό 2953/25-1-2018, έγγραφο με αριθμό 13740/ 
6-2-2018) και β) για την αντικατάσταση του εκπροσώπου 
της Θεολογικής Σχολής στο Συμβούλιο του ΚΕ.ΔΙ.ΒΙ.Μ./ 
ΑΠΟ (συνεδρίαση με αριθμό 2954/26 και 27-2-2018, έγ¬ 
γραφο με αριθμό 15696/19-4-2018). 

4. Την γνώμη του Συμβουλίου του Κέντρου Επιμόρ¬ 
φωσης και Δια Βίου Μάθησης του ΑΠΟ, 1η Συνεδρία¬ 
ση/17-2-2018 και 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατι¬ 
κού Προϋπολογισμού (το έγγραφο με αριθμό 11160/ 
19-12-2017 της Γενικής Διεύθυνσης Οικονομικών Υπη¬ 
ρεσιών του Α.Π.Θ.), αποφασίζουμε: 

Εγκρίνουμε τον Εσωτερικό Κανονισμό Λειτουργίας 
του Κέντρου Επιμόρφωσης και Δια Βίου Μάθησης του 
Αριστοτελείου Πανεπιστημίου Θεσσαλονίκης (Κ.Ε.ΔΙ. 
ΒΙ.Μ.-Α.Π.Θ.), ως εξής: 

Άρθρο 1 
Σκοπός 

Σκοπός του Κέντρου Επιμόρφωσης και Δια Βίου Μά¬ 
θησης του Αριστοτελείου Πανεπιστημίου Θεσσαλονίκης 
(στο εξής: Κ.Ε.ΔΙ.ΒΙ.Μ.-Α.Π.Θ.) είναι: 

1. Η αξιοποίηση του επιστημονικού δυναμικού και των 
υποδομών του Α.Π.Θ. σε προγράμματα που απευθύνο¬ 
νται στην ελληνική κοινωνία και ανταποκρίνονται στις 
ανάγκες των πολιτών της για κατάρτιση, επιμόρφωση 
και εξειδίκευση. 

2. Η εξασφάλιση της δυνατότητας να έχουν υψηλού 
επιπέδου επιμόρφωση, κατάρτιση και εξειδίκευση όσο 
το δυνατόν περισσότεροι πολίτες. 

3. Το άνοιγμα του Α.Π.Θ. στη διεθνή αγορά της εκπαί¬ 
δευσης, μέσω υλοποίησης προγραμμάτων που απευθύ¬ 
νονται στο διεθνή χώρο. 

4. Η συμβολή του Α.Π.Θ. στο γενικότερο εκσυγχρονι¬ 
σμό του εκπαιδευτικού συστήματος, στην αναβάθμιση 
της ποιότητας της εκπαίδευσης και στη μείωση του κοι¬ 
νωνικού αποκλεισμού στην εκπαίδευση. 

Άρθρο 2 
Γενικό Πλαίσιο 

Ι.Το Κ.Ε.ΔΙ.ΒΙ.Μ.-Α.Π.Θ. 

• Λειτουργεί σύμφωνα με το άρθρο 45 του ν. 4485/2017, 
όπως αυτός ισχύει, και τον παρόντα Εσωτερικό Κανονι¬ 
σμό. 

■ Αποτελεί το φορέα δια του οποίου το Α.Π.Θ. προ¬ 
σφέρει και πιστοποιεί εκπαίδευση όλων των μορφών, 
πέραν του τυπικού εκπαιδευτικού συστήματος (μη τυ¬ 
πική μάθηση, αρχική και συνεχιζόμενη επαγγελματική 
κατάρτιση, εξειδίκευση, μετεκπαίδευση). 

• Απονέμει πιστοποιητικά μη τυπικής εκπαίδευσης 
(άρθρο 2 του ν. 3879/2010-Α' 163-). 

■ Ελέγχεται από τη Σύγκλητο του Α.Π.Θ., τα όργανα 
εσωτερικού ελέγχου του Κ.Ε.ΔΙ.ΒΙ.Μ.-Α.Π.Θ., το Υπουρ¬ 
γείο Παιδείας και Θρησκευμάτων και τους φορείς χρη¬ 
ματοδότησης των προγραμμάτων εκπαίδευσης τα οποία 
εκτελεί. 

■ Υπόκειται σε εσωτερική και εξωτερική αξιολόγη¬ 
ση, σύμφωνα με τις διατάξεις της παρ. 12 άρθρου 48 
ν. 4485/2017, όπως αυτός ισχύει. 

• Λειτουργεί με πλήρη διαφάνεια, η οποία περιορίζεται 
μόνο από τις εκάστοτε ισχύουσες ρυθμίσεις περί προ¬ 
σωπικών δεδομένων. 

2. Οι Επιστημονικά Υπεύθυνοι των προγραμμάτων εκ¬ 
παίδευσης είναι μέλη ΔΕΠ του Α.Π.Θ., συμπεριλαμβανο¬ 
μένων των αφυπηρετησάντων. Επιστημονικά Υπεύθυνοι 
προγραμμάτων εκπαίδευσης μπορούν να είναι και μέλη 
ΕΕΠ και ΕΔΙΠ, κάτοχοι διδακτορικού τίτλου σπουδών, 
μετά από τη σύμφωνη γνώμη του Διοικητικού Συμβου¬ 
λίου τουΤμήματος στο οποίο υπηρετούν. 

Άρθρο 3 

Όργανα Διοίκησης 

Το Κ.Ε.ΔΙ.ΒΙ.Μ. -Α.Π.Θ. αποτελεί αυτοτελή μονάδα του 
Ιδρύματος υπό την εποπτεία της Συγκλήτου. 

Το σχήμα οργάνωσης και λειτουργίας του Κ.Ε.ΔΙ.ΒΙ.Μ. - 
Α.Π.Θ. απαρτίζεται από τα εξής όργανα διοίκησης: 

α) Πρόεδρο του Κέντρου, 

β) Συμβούλιο του Κέντρου και 

γ) Επιστημονικοί Υπεύθυνοι (Ε.Υ.) των έργων. 

Η διοίκηση και διαχείριση του Κ.Ε.ΔΙ.ΒΙ.Μ. -Α.Π.Θ. 
πραγματοποιούνται από το Συμβούλιο του Κέντρου. 
Ο εκάστοτε Επιστημονικά Υπεύθυνος, διαχειρίζεται το 
υλοποιούμενο πρόγραμμα. 

Το Συμβούλιο αναλαμβάνει τον προγραμματισμό και 
σχεδίασμά δράσεων για την παροχή προγραμμάτων 
επιμόρφωσης, συνεχιζόμενης εκπαίδευσης, κατάρτισης 
και εν γένει δια βίου μάθησης στο Α.Π.Θ. και εποπτεύει 
την προετοιμασία, την αξιολόγηση, τη διαχείριση, την 
παρακολούθηση, τη δημοσιότητα των δράσεων, ασκεί 
έλεγχο στην υλοποίηση εκπαιδευτικών προγραμμάτων. 

Γενικότερα, αποφασίζει για όλα τα θέματα, τα οποία 
δεν ανατίθενται ρητά σε άλλα όργανα σύμφωνα με το 
ισχύον θεσμικό και νομικό πλαίσιο. 

Η Σύγκλητος του Α.Π.Θ.: 

• Ορίζει το Συμβούλιο και τον Πρόεδρο του Κέντρου 
σύμφωνα με άρθρα 13 και 48 του ν. 4485/2017, όπως 
αυτός ισχύει. 

• Ορίζει τον αναπληρωτή Πρόεδρο του Κέντρου, μετά 
από γνώμη του Συμβουλίου και εισήγηση του Προέδρου 
του Κέντρου. 

• Ορίζει τον Διευθυντή του Κέντρου, μετά από γνώμη 
του Συμβουλίου και εισήγηση του Προέδρου του Κέ¬ 
ντρου. 

• Εγκρίνει τον Κανονισμό Λειτουργίας και την οργανω¬ 
τική δομή των υπηρεσιών του Κέντρου. 

• Εγκρίνει και επικυρώνει τον προγραμματισμό δράσης 
και τον απολογισμό των δραστηριοτήτων, με την έναρξη 
και τη λήξη του έτους. 

• Εγκρίνει και επικυρώνει τον προϋπολογισμό και τον 
οικονομικό απολογισμό, στην έναρξη και στη λήξη του 
οικονομικού έτους και καταρτίζει τον τετραετή αναπτυξι¬ 
ακό προγραμματισμό του Κέντρου, μετά από διατύπωση 
γνώμης του Συμβουλίου. 

Το Συμβούλιο του Κ.Ε.ΔΙ.ΒΙ.Μ.- Α.Π.Θ.: 

Αποτελείται από τον Πρόεδρο του Κέντρου, έναν 
εκπρόσωπο από κάθε Σχολή του Ιδρύματος, ο οποίος 
ορίζεται από τη Σύγκλητο, ύστερα από πρόταση της 
Κοσμητείας της οικείας Σχολής, και από τον Διευθυντή 


Επιμόρφωσης και Δια Βίου Μάθησης, χωρίς δικαίωμα 
ψήφου. 

Στη διάρκεια της θητείας τους τα μέλη του Συμβουλίου 
δεν μπορούν να συμμετέχουν ως Επιστημονικά Υπεύ¬ 
θυνοι σε αυτοχρηματοδοτούμενα προγράμματα που 
υλοποιεί το Κ.Ε.ΔΙ.ΒΙ.Μ. -Α.Π.Θ. 

Στο Συμβούλιο μπορούν να συμμετέχουν, μετά από 
απόφαση του Συμβουλίου και έγκριση της Συγκλήτου, 
χωρίς δικαίωμα ψήφου, περισσότεροι από ένας εκπρό¬ 
σωποι Κοσμητείας, ανάλογα με τις ανάγκες που προκύ¬ 
πτουν / όταν κρίνεται αναγκαίο. 

Ο Πρόεδρος μεταβιβάζει αρμοδιότητες στον Αναπλη¬ 
ρωτή Πρόεδρο, για λόγους ταχύτερης διεκπεραίωσης 
των θεμάτων. Η μεταβίβαση αρμοδιοτήτων ανακοινώ¬ 
νεται στη Σύγκλητο και δημοσιεύεται στην Εφημερίδα 
της Κυβερνήσεως. 

Τα θέματα της ημερήσιας διάταξης των συνεδριάσε¬ 
ων αποφασίζονται από τον Πρόεδρο ή Αναπληρωτή 
Πρόεδρο. Ο Πρόεδρος ή ο Αναπληρωτής Πρόεδρος 
εντάσσει και τα θέματα που προκύπτουν, ύστερα από 
γραπτή εισήγηση του Διευθυντή Επιμόρφωσης και Δια 
Βίου Μάθησης. 

Ο Διευθυντής παρίσταται στις συνεδριάσεις του Συμ¬ 
βουλίου, χωρίς δικαίωμα ψήφου. 

Κάθε μέλος του Συμβουλίου έχει το δικαίωμα να υπο¬ 
βάλλει γραπτή εισήγηση για τη συζήτηση θέματος. Η 
εισήγησή του συζητείται, εφόσον έχει κοινοποιηθεί δύο 
(2) εργάσιμες ημέρες πριν την καθορισμένη σύγκληση 
του Συμβουλίου του Κέντρου. Θέματα που ανακύπτουν 
κατά τη διάρκεια της συνεδρίασης του Συμβουλίου ή 
έκτακτα θέματα συζητούνται μετά τη σύμφωνη γνώμη 
της απόλυτης πλειοψηφίας των παρόντων μελών του 
Συμβουλίου. 

Τηρούνται πρακτικά από υπάλληλο του Κ.Ε.ΔΙ.ΒΙ.Μ. 

Διευθυντής Επιμόρφωσης και Δια Βίου Μάθησης του 
Κ.Ε.ΔΙ.ΒΙ.Μ. - Α.Π.Θ. -Γραμματεία του Κέντρου/Διοικητική 
Υποστήριξη: 

• Ως Διευθυντής ορίζεται από τη Σύγκλητο, μέλος ΔΕΠ, 
ΕΕΠ, ΕΔΙΠ ή μέλος του Διοικητικού προσωπικού του 
Α.Π.Θ., μετά από εισήγηση του Προέδρου του Κέντρου 
η οποία διατυπώνεται μετά από γνώμη του Συμβουλίου. 

• Η θητεία του Διευθυντή είναι τριετής, με δυνατότητα 
ανανέωσης, μετά από αξιολόγηση του έργου του από 
το Συμβούλιο. 

• Απαιτούμενα προσόντα για τη θέση του Διευθυντή 
είναι κατ'ελάχιστον το πτυχίο Πανεπιστημιακής εκπαί¬ 
δευσης, η άριστη γνώση μίας τουλάχιστον ξένης γλώσ¬ 
σας και αποδεδειγμένη εμπειρία σε θέματα διοίκησης. 

Άρθρο 4 
Αρμοδιότητες 

Α) Αρμοδιότητες του Προέδρου 

Ο Πρόεδρος έχει τις εξής αρμοδιότητες: 

α) συγκαλεί το Συμβούλιο του Κέντρου, καταρτίζει την 
ημερήσια διάταξη, ορίζει ως εισηγητή των θεμάτων μέ¬ 
λος του Συμβουλίου, προεδρεύει των εργασιών του και 
εισηγείται τα θέματα για τα οποία δεν έχει οριστεί ως 
εισηγητής άλλο μέλος του Συμβουλίου, 

β) επιβλέπει την εφαρμογή της πολιτικής του Κέντρου 
και την τήρηση του Κανονισμού του, 
γ) μεριμνά για την εφαρμογή των αποφάσεων του 
Συμβουλίου, 

δ) προΐσταται των υπηρεσιών του Κέντρου και συνυ¬ 
πογράφει με τον πρόεδρο του ΕΛΚΕ του Ιδρύματος τις 
συμβάσεις προσωπικού, τις συμβάσεις προμηθειών και 
υπηρεσιών που συνάπτει το Κέντρο για τις γενικές του 
ανάγκες, 

ε) υπογράφει τις εντολές πληρωμής για τις γενικές δα- 
πάνεςτου Κέντρου. Ειδικά για τις εντολέςπληρωμήςτου 
εκπαιδευτικού προσωπικού, απαιτείται η προηγούμενη 
πιστοποίηση άρτιας διεξαγωγής του προγράμματος από 
τον επιστημονικά υπεύθυνο 
στ) ορίζει, όπου απαιτείται, ύστερα από γνώμη του 
Συμβουλίου του Κέντρου, τις επιτροπές επιλογής εκπαι- 
δευομένων, 

ζ) συγκροτεί επιτροπές για τη μελέτη ή τη διεκπεραί¬ 
ωση συγκεκριμένων θεμάτων που εμπίπτουν στις αρ- 
μοδιότητές του, 

η) εισηγείται στη Σύγκλητο, ύστερα από γνώμη του 
Συμβουλίου, την επιλογή του Διευθυντή Επιμόρφωσης 
και Δια Βίου Μάθησης, 

θ) υπογράφει τα απονεμόμενα από το Κέντρο πιστο¬ 
ποιητικά μη τυπικής εκπαίδευσης, σύμφωνα με την έν¬ 
νοια της περίπτωσης 4 του άρθρου 2 του ν. 3879/2010 
(Α' 163), 

ι) συντάσσει ετήσια έκθεση απολογισμού του έργου 
του Κέντρου, η οποία εγκρίνεται από τη Σύγκλητο και 
κοινοποιείται στον Υπουργό Παιδείας, Έρευνας και Θρη¬ 
σκευμάτων μετά την έγκρισή της. 

Επιπλέον, ο Πρόεδρος εποπτεύει και ελέγχει όλες τις 
δραστηριότητες του Κ.Ε.ΔΙ.ΒΙ.Μ. Ειδικότερα: 

ια) ελέγχει, σε ετήσια βάση, την ορθότητα των πρά¬ 
ξεων του Διευθυντή του Κέντρου και των Επιστημονικά 
Υπευθύνων. 

ιβ) ελέγχει την τήρηση των κανόνων δημοσιότητας, 
ανταγωνισμού και διαφάνειας στη σύναψη συμβάσεων 
και όπου αλλού απαιτείται. 

ιγ) ασκεί ελέγχους για τη διαπίστωση της πραγματο- 
ποίησηςτου προγραμματισμένου εκπαιδευτικού έργου 
και της παροχής διοικητικών και βοηθητικών υπηρεσιών. 

ιδ) ελέγχει την εκπλήρωση των υποχρεώσεων αξιολό¬ 
γησης, για κάθε εκτελούμενο πρόγραμμα ή άλλη δρα¬ 
στηριότητα. 

Β) Αρμοδιότητες του Συμβουλίου 
Το Συμβούλιο έχει τις ακόλουθες αρμοδιότητες: 
α) διαμορφώνει, στο πλαίσιο των αποφάσεων της Συ¬ 
γκλήτου, την πολιτική του Κέντρου για την ανάπτυξη 
των έργων και των προγραμμάτων επιμόρφωσης, συ¬ 
νεχιζόμενης εκπαίδευσης, κατάρτισης και εν γένει δια 
βίου μάθησης, 

β) διατυπώνει γνώμη προς τη Σύγκλητο για τον τετρα¬ 
ετή αναπτυξιακό προγραμματισμό του Κέντρου, 
γ) διατυπώνει γνώμη προς τη Σύγκλητο για την επιλογή 
του Διευθυντή του Κέντρου. 

δ) διατυπώνει γνώμη προς τη Σύγκλητο για τον Κα¬ 
νονισμό και την οργανωτική δομή των υπηρεσιών του 
Κέντρου, 


ε) εισηγείται προς το Πρυτανικό Συμβούλιο τα προς 
έγκριση έργα και εκπαιδευτικά προγράμματα του Κέ¬ 
ντρου, τα οποία μετά την έγκρισή τους κοινοποιούνται 
στο Υπουργείο Παιδείας, Έρευνας και Θρησκευμάτων, 
στ) εισηγείται στην Επιτροπή Ερευνών του ΕΛΚΕ για 
τη σύναψη συμβάσεων προσωπικού, προμηθειών και 
υπηρεσιών που συνάπτει το Κέντρο για τις εκπαιδευτικές 
και λοιπές λειτουργικές του ανάγκες, 
ζ) συνεργάζεται με τις Κοσμητείες των Σχολών για την 
υποστήριξη της υλοποίησης των εκπαιδευτικών προ¬ 
γραμμάτων του Κέντρου 

η) αναθέτει την υλοποίηση των έργων και των εκπαι¬ 
δευτικών προγραμμάτων του Κέντρου στους επιστημο¬ 
νικά υπευθύνους, 

θ) εποπτεύει τη λειτουργία των εκπαιδευτικών προ¬ 
γραμμάτων επιμόρφωσης, συνεχιζόμενης εκπαίδευσης, 
κατάρτισης και εν γένει δια βίου μάθησης, 
ι) καθορίζει τον τύπο των πιστοποιητικών που απο¬ 
νέμει το Κέντρο, 

ια) ορίζει ομάδες για την εσωτερική αξιολόγηση των 
εκπαιδευτικών προγραμμάτων του Κέντρου, 
ιβ) ορίζει, μέσα από το Μητρώο αξιολογητών που τη¬ 
ρεί το Κέντρο, τους εξωτερικούς αξιολογητές οι οποίοι 
πραγματοποιούν την αρχική αξιολόγηση των προτάσε¬ 
ων που υποβάλλονται για την υλοποίηση προγραμμάτων 
επιμόρφωσης και δια βίου μάθησης, 
ιγ) ορίζει το ύψος των τελών για κάθε εκπαιδευτικό 
πρόγραμμα του Κέντρου και το ποσοστό παρακράτη¬ 
σης από τα τέλη αυτά ως πόρο κάλυψης των γενικών 
εξόδων του Κέντρου, τα οποία υποβάλλει προς έγκριση 
στο Πρυτανικό Συμβούλιο, προκειμένου να αποφασίσει 
σύμφωνα με όσα ορίζονται στις παραγράφους 10 και 11 
του άρθρου 48 του ν. 4485/2017, 

Γ) Αρμοδιότητες του Διευθυντή Επιμόρφωσης και Δια 
Βίου Μάθησης 

Ο Διευθυντής Επιμόρφωσης και Δια Βίου Μάθησης 
α) παρακολουθεί την εφαρμογή του αναπτυξιακού 
προγράμματος του Κέντρου, 
β) συντονίζει την υλοποίηση των έργων και των προ¬ 
γραμμάτων επιμόρφωσης, κατάρτισης, συνεχιζόμενης 
εκπαίδευσης και εν γένει δια βίου μάθησης και επιμε¬ 
λείται την ποιοτική αναβάθμισή του, 
γ) παρακολουθεί και υποστηρίζει την υλοποίηση των 
αποφάσεων του Συμβουλίου και 
δ) είναι υπεύθυνος του μητρώου εκπαιδευτών. 
Επιπλέον, ο Διευθυντής εποπτεύει και ελέγχει: 
ε) την καλή λειτουργία της Γραμματείας του Κέντρου, 
στ) την καλή λειτουργία και υλοποίηση των προγραμ¬ 
μάτων εκπαίδευσης ή των άλλων δραστηριοτήτων του 
Κέντρου, σύμφωνα με το σχεδίασμά και τον προγραμ¬ 
ματισμό τους, 

ζ) τα παραδοτέα κάθε συνεργάτη, τόσο ως προς την 
ποσότητα, όσο και ως προς την ακρίβειά τους και 
η) τη συνέπεια στην τήρηση των συμβατικών υποχρε¬ 
ώσεων του κάθε υλοποιούμενου προγράμματος κι όλων 
των εμπλεκόμενων. 

Δ) Αρμοδιότητες του Επιστημονικά Υπεύθυνου υλο¬ 
ποιούμενου προγράμματος 

Ο/Η Επιστημονικά Υπεύθυνος/η εποπτεύει και ελέγχει 
όλους τους συνεργαζόμενους για την υλοποίηση του 
προγράμματος εκπαίδευσης ή των λοιπών δραστηριοτή¬ 
των. Ειδικότερα, ο/η Επιστημονικά Υπεύθυνος/η ελέγχει: 

■ την ακρίβεια της παρουσίας των εκπαιδευτών και 
των εκπαιδευομένων, κάθε ημέρα εκπαίδευσης, τόσο 
για την προσέλευση, όσο και για την αποχώρησή τους. 

• την τή ρηση των υποχρεώσεων των λοιπών συντελε¬ 
στών του προγράμματος 

• την πληρότητα του σχεδίου μαθήματος του εκπαι¬ 
δευτή, για κάθε ώρα εκπαίδευσης. 

• την καταλληλότητα των προτεινόμενων για διανομή, 
εκπαιδευτικών βοηθημάτων. 

• τη διανομή του προβλεπόμενου υλικού, ως προς την 
ποσότητα και τις προδιαγραφές. 

Άρθρο 5 

Διαδικασία Έγκρισης Υλοποίησης Προγράμματος 

Α) Αυτοχρηματοδοτούμενα προγράμματα ή χρημα¬ 
τοδοτούμενα από ιδιωτικούς φορείς Κάθε πρόγραμμα 
εκπαίδευσης, ανεξάρτητα από τη διάρκεια και το πλαίσιο 
στο οποίο υποβάλλεται, αξιολογείται ως προς τη σκοπι¬ 
μότητα και την εκπαιδευτική του επάρκεια. Η διαδικασία 
έγκρισης ακολουθεί τα εξής στάδια: 

1. Αίτηση-πρόταση υλοποίησης προγράμματος, που 
υποβάλλεται ηλεκτρονικά προς το Συμβούλιο του Κ.Ε.ΔΙ. 
ΒΙ.Μ.-Α.Π.Θ. 

2. Αξιολόγηση της υποβληθείσας πρότασης από ειδι¬ 
κούς που επιλέγονται από το Συμβούλιο από το μητρώο 
αξιολογητών που τηρεί το Κ.Ε.ΔΙ.ΒΙ.Μ. - Α.Π.Θ. 

3. Τεκμηριωμένη έγκριση ή απόρριψη της πρότασης 
ή τροποποίησή της σύμφωνα με υποδείξεις εκ μέρους 
του Συμβουλίου, οι οποίες βασίζονται στις εισηγήσεις 
των αξιολογητών. 

4. Τα ονόματα των αξιολογητών δεν γνωστοποιούνται 
στον/στην επιστημονικά υπεύθυνο/η προγράμματος. 

5. Παρέχεται η δυνατότητα επιστημονικής αντίκρου¬ 
σης της αξιολόγησης. 

6. Υποβολή λεπτομερούς φακέλου του εκπαιδευτικού 
προγράμματος (φάκελος δράσης) προς τη Γραμματεία 
του Κ.Ε.ΔΙ.ΒΙ.Μ. - Α.Π.Θ., βάσει του οποίου θα γίνεται η 
παρακολούθηση της υλοποίησής του. 

Σε περιπτώσεις υλοποίησης επαναληπτικών κύκλων 
του ίδιου προγράμματος επιμόρφωσης, υποβάλλεται 
στο Συμβούλιο του ΚΕΔΙΒΙΜ φάκελος ο οποίος περιέχει 
τις τυχόν τροποποιήσεις της διδακτέας ύλης του προ¬ 
γράμματος, τον προϋπολογισμό και την κατάσταση δι¬ 
δασκόντων του τρέχοντος κύκλου του προγράμματος. 
Το Συμβούλιο ελέγχει το φάκελο και αναλόγως εισηγείται 
προς το Πρυτανικό Συμβούλιο την έγκριση υλοποίησης 
του επαναληπτικού κύκλου του προγράμματος. 

Σε περιπτώσεις αναμόρφωσης του προϋπολογισμού 
ή τροποποίησης της διάρκειας εγκεκριμένου κύκλου 
έργου, η αίτηση αναμόρφωσης/τροποποίησης γίνεται 
απευθείας στις υπηρεσίεςτου ΕΛΚΕαπότον ΕΥτου προ¬ 
γράμματος. Ο ΕΛΚΕ γνωστοποιεί τη σχετική αίτηση στο 
Συμβούλιο του ΚΕΔΙΒΙΜ, το οποίο εντός 5 εργάσιμων 
ημερών θα πρέπει να αποφανθεί επί της αιτήσεως. Μετά 
την άπρακτη πάροδο 5 εργάσιμων ημερών η αίτηση θε¬ 
ωρείται εγκεκριμένη. 


Β) Χρηματοδοτούμενα προγράμματα του ευρύτερου 
δημόσιου τομέα ή μη κερδοσκοπικών φορέων 

Η πρόταση προς τον φορέα χρηματοδότησης αξιολο¬ 
γείται και εγκρίνεται, πριν από την υποβολή της, από το 
Συμβούλιο του Κ.Ε.ΔΙ.ΒΙ.Μ. - Α.Π.Θ. ως προς: 

• τη δυνατότητα του Α.Π.Θ. να ανταποκριθεί στις απαι¬ 
τήσεις της προτεινόμενης δράσης. 

• την οικονομική κάλυψη για τη χρήση των διατιθέμε¬ 
νων από το Α.Π.Θ. πόρων. 

• τη συμφωνία της με τις αρχές που διέπουν τη λειτουρ¬ 
γία του Κ.Ε.ΔΙ.ΒΙ.Μ. στο Α.Π.Θ. 

Άρθρο 6 

Αξιολόγηση 

Το Κ.Ε.ΔΙ.ΒΙ.Μ. - Α.Π.Θ. αξιολογείται ανά διετία από την 
ΜΟΔΙΠ-Α.Π.Θ., σύμφωνα με τις διατάξεις της παραγρά¬ 
φου 12 του άρθρου 48 του ν. 4485/2017, όπως αυτός 
ισχύει. 

Η εξωτερική αξιολόγηση και η πιστοποίηση της ποιό¬ 
τητας των εκπαιδευτικών/επιμορφωτικών προγραμμά¬ 
των του Κ.Ε.ΔΙ.ΒΙ.Μ. - Α.Π.Θ. πραγματοποιείται από την 
ΑΔΙΠ, σύμφωνα με τις διατάξεις της παραγράφου 12 του 
άρθρου 48, ν. 4485/2011 και τη διάταξη της υποπερί¬ 
πτωσης ββ' της περίπτωσης α' της παρ. 1 του άρθρου 
66 του ν. 4009/2011 όπως αυτός ισχύει. 

Άρθρο 7 

Γραμματεία του Κέντρου-Διοικητική Υποστήριξη 

Γραμματειακή Υποστήριξη του Κ.Ε.ΔΙ.ΒΙ.Μ. 

Το Κ.Ε.ΔΙ.ΒΙ.Μ. υποστηρίζεται από τη Γραμματεία η 
οποία: 

■ στεγάζεται σε κατάλληλο για τις δράσεις της χώρο 
του Α.Π.Θ. 

• για τη λειτουργία της στελεχώνεται από το αναγκαίο 
προσωπικό, το οποίο είτε διατίθεται από το υπάρχον 
προσωπικό του Α.Π.Θ., με πράξη του Πρύτανη, είτε προ¬ 
σλαμβάνεται με απόφαση του Συμβουλίου του Κ.Ε.ΔΙ. 
ΒΙ.Μ - Α.Π.Θ. ύστερα από προκήρυξη και αξιολόγηση 
των υποψηφιοτήτων από το Συμβούλιο. 

• στελεχώνεται με προσωπικό, το οποίο προσλαμβάνε¬ 
ται, ύστερα από προκήρυξη, ή από υπάρχον προσωπικό 
του Α.Π.Θ. Για τη μετακίνηση προσωπικού που ήδη υπη¬ 
ρετεί στο Α.Π.Θ. προς την Γραμματεία της Διεύθυνσης, 
απαιτείται απόφαση του Πρύτανη. 

Γραμματειακή Υποστήριξη των υλοποιούμενων προ¬ 
γραμμάτων 

Τα υλοποιούμενα προγράμματα υποστηρίζονται 
γραμματειακά αποκλειστικά από την οικεία γραμματεία 
τους, η οποία στελεχώνεται και οργανώνεται με ευθύνη 
του ΕΥ κάθε προγράμματος. 

Άρθρο 8 

Όργανα Διαχείρισης 

Οικονομική Διαχείριση 

Η διαχείριση των πόρων του Κ.Ε.ΔΙ.ΒΙ.Μ. γίνεται από 
την Επιτροπή Ερευνών του ΕΛΚΕ του Ιδρύματος. Για το 
σκοπό αυτό ο ΕΛΚΕ παρακρατεί ποσοστό 6% των εσό¬ 
δων των έργων του Κέντρου, ενώ ένα ποσοστό 12% επί 
των χρηματοδοτήσεων των έργων και των εσόδων των 

εκπαιδευτικών προγραμμάτων του Κέντρου κατατίθε¬ 
νται σε ειδικό κωδικό για την κάλυψη των γενικών εξό¬ 
δων λειτουργίας του Κέντρου. Τα παραπάνω ποσοστά 
παρακράτησης καθορίζονται και αναδιαμορφώνονται 
από τη Σύγκλητο ανά διετία. Οι δραστηριότητεςτου Κέ¬ 
ντρου πραγματοποιούνται με τη μορφή ερευνητικών 
έργων του ΕΛΚΕ-Α.Π.Θ. 

Εκπροσώπηση και δικαίωμα υπογραφής 

Οι Βεβαιώσεις και τα Πιστοποιητικά Επιμόρφωσης που 
χορηγεί το Κέντρο, υπογράφονται από τον Πρόεδρο του 
Κ.Ε.ΔΙ.ΒΙ.Μ. και τον Επιστημονικά Υπεύθυνο του Προ¬ 
γράμματος Εκπαίδευσης. 

Άρθρο 9 

Σπουδές 

■ Η φοίτηση είναι γενικώς υποχρεωτική και το όριο 
απουσιών δεν μπορεί να υπερβαίνει το 10% των προ- 
βλεπόμενων ωρών εκπαίδευσης, για τη χορήγηση του 
προβλεπόμενου πιστοποιητικού. 

•Τα μαθήματα είναι πλήρως ενταγμένα στο σύστημα 
μονάδων Ε(ΤΓ5, των οποίων ο υπολογισμός δηλώνεται 
με σαφήνεια και αναλυτικά για κάθε ένα μάθημα στο 
φάκελο του προγράμματος. 

• Είναι δυνατή η χρήση Τεχνολογιών Πληροφορικής 
και Επικοινωνιών για την εκπαίδευση από απόσταση, είτε 
αποκλειστικά είτε εν μέρει, με αντίστοιχο υπολογισμό 
των μονάδων ΕΘΤ5. 

• Όλα τα θέματα εκπαίδευσης ρυθμίζονται από τον 
Κανονισμό Λειτουργίας της κάθε εκπαιδευτικής δράσης. 

• Ο Κανονισμός Λειτουργίας της κάθε εκπαιδευτικής 
δράσης συντάσσεται από τον Επιστημονικά Υπεύθυνο 
και εγκρίνεται από του Συμβούλιο του Κ.Ε.ΔΙ.ΒΙ.Μ. 

Άρθρο 10 

Κυρώσεις 

Σε περίπτωση που το Συμβούλιο διαπιστώσει τη μη τή¬ 
ρηση των όρων υλοποίησης της δράσης προς το Α.Π.Θ. 
ή προς τρίτους ή κάποια άλλη ενέργεια ή παράλειψη εκ 
μέρους του Επιστημονικά Υπεύθυνου, που δημιουργεί 
σοβαρά προβλήματα στην υλοποίηση της δράσης, σύμ¬ 
φωνα με την εγκεκριμένη πρόταση και τον κανονισμό 
λειτουργίας, έχει δικαίωμα να προχωρήσει σε: 

- Διακοπή της λειτουργίας του προγράμματος 

- Αποκλεισμό του Επιστημονικά Υπεύθυνου από τη 
συμμετοχή σε προγράμματα εκπαίδευσης ή άλλες δρα¬ 
στηριότητες του Κ.Ε.ΔΙ.ΒΙ.Μ., μέχρι δύο έτη. 

Τις κυρώσεις επιβάλλει το Συμβούλιο με απόλυτη πλει- 
οψηφία των παρόντων μελών του. 

Άρθρο 11 

Ρύθμιση σχέσεων του Κ.Ε.ΔΙ.ΒΙ.Μ. με το Α.Π.Θ. 

•Το Κέντρο Επιμόρφωσης και Διά Βίου Μάθησης απο¬ 
τελεί αυτοτελή εκπαιδευτική μονάδα του Α.Π.Θ. 

• Το Κ.Ε.ΔΙ.ΒΙ.Μ. έχει δικαίωμα να ελέγχει κάθε πρό¬ 
γραμμα ή δράση Δια Βίου Μάθησης που υλοποιείται 
στο πλαίσιο λειτουργίας του ως προς την ακρίβεια της 
τήρησης των προγραμμάτων, την ταυτοπροσωπία των 
συμμετεχόντων και την τήρηση των κανονισμών. 


•Το Συμβούλιο δύναται να διατάσσει οποτεδήποτε την 
άσκηση διαχειριστικού ελέγχου σε δράση που υλοποιεί¬ 
ται στο πλαίσιο του Κ.Ε.ΔΙ.ΒΙ.Μ. στο Α.Π.Θ. 

Χρήση χώρων του Α.Π.Θ. 

• Για τη διάθεση των χώρων της Γραμματείας και των 
αιθουσών που εντάσσονται στο κοινό σύστημα διαχεί¬ 
ρισης αποφασίζει ο Πρύτανης του Α.Π.Θ. 

• Για τη διάθεση αιθουσών διδασκαλίας, εκτός του 
κοινού συστήματος διαχείρισης χώρων του Α.Π.Θ., ερ¬ 
γαστηρίων και του λοιπού εξοπλισμού, αποφασίζει η 
εκπαιδευτική ή διοικητική μονάδα στην οποία ανήκει ο 
χώρος ή ο εξοπλισμός. 

• Η άρνηση παραχώρησης χώρου ή εξοπλισμού πρέπει 
να είναι τεκμηριωμένη και υπόκειται στον έλεγχο της 
Συγκλήτου. 

Χρήση εργαστηρίων και εξοπλισμού 

• Η χρήση των εργαστηρίων και του εξοπλισμού τους 
απαιτεί την παρουσία ενός από τα πρόσωπα στα οποία 
έχει ανατεθεί η ευθύνη του εργαστηρίου. 

• Είναι δυνατή η χρήση εργαστηρίων και του εξοπλι¬ 
σμού τους έναντι μισθώματος, εφόσον ο υπεύθυνος του 
εργαστηρίου, εξουσιοδοτήσει εγγράφως άλλο μέλος του 
Τμήματος στο οποίο ανήκει το Εργαστήριο. Εξουσιοδό¬ 
τηση μέλους άλλουΤμήματοςτης ίδιας Σχολής είναι δυ¬ 
νατή, εφόσον εγκριθεί από τον υπεύθυνο της μονάδας. 

Άρθρο 12 
Πόροι 

Πόροι του Κέντρου είναι οι ακόλουθοι: 

1. χρηματοδοτήσεις από επιχειρησιακά ή άλλα προ¬ 
γράμματα που συγχρηματοδοτούνται από την Ευρω¬ 
παϊκή Ένωση, 

2. χρηματοδοτήσεις από φορείςτου δημοσίου ή ιδιω¬ 
τικού τομέα και από την Ευρωπαϊκή Ένωση και άλλους 
διεθνείς οργανισμούς, καθώς και δωρεές και χορηγίες 
προς το Κέντρο, 

3. έσοδα από εκπαιδευομένους, σε περίπτωση που 
το πρόγραμμα δεν χρηματοδοτείται σύμφωνα με τις 
περιπτώσεις 1 και 2, 

4. ύστερα από απόφαση της Συγκλήτου, μπορεί να 
διατίθενται πόροι του Ειδικού Λογαριασμού Κονδυλί- 
ων Έρευνας (Ε.Λ.Κ.Ε.) και οι πρόσοδοι από περιουσιακά 
στοιχεία του Ιδρύματος για την ανάπτυξη του Κέντρου. 

Τα έσοδα του Κ.Ε.ΔΙ.ΒΙ.Μ. μπορούν να διατεθούν 

• Για υποδομές ή δράσεις απαραίτητες για τη λειτουρ¬ 
γία του Κ.Ε.ΔΙ.ΒΙ.Μ. ή των προγραμμάτων που υλοποιού¬ 
νται στο πλαίσιό της. 

• Για αμοιβές προσωπικού απαραίτητου για τη λειτουρ¬ 
γία του. 

• Για υποτροφίες εκπαιδευομένων, πέραν του ποσο¬ 
στού που προβλέπεται για κάθε πρόγραμμα, μετά από 
πρόταση του ΕΥ και απόφαση του Συμβουλίου 

• Για την χρηματοδότηση δωρεάν ή με μειωμένα 
δίδακτρα προγραμμάτων που οργανώνονται από το 
Κέντρο. Τα προγράμματα αυτά που θα πρέπει να καλύ¬ 
πτουν προφανείς και σημαντικές ανάγκες απασχόλησης 
η επιμόρφωσης ανατίθενται σε διδάσκοντα ή ομάδες 
διδασκόντων μετά από ανοικτή προκήρυξη στο πλαίσιο 
του Α.Π.Θ., η οποία εγκρίνεται από τη Σύγκλητο. 

• Για την κάλυψη εκπαιδευτικών αναγκών τμημάτων 
ή εργαστηρίων Α.Π.Θ. που προσφέρουν προγράμματα 
επιμόρφωσης και διά βίου μάθησης μετά από την υπο¬ 
βολή τεκμηριωμένου αιτήματος προς το Συμβούλιο του 
Κ.Ε.ΔΙ.ΒΙ.Μ. 

• Για την κάλυψη συγκεκριμένων εκπαιδευτικών ανα¬ 
γκών του Α.Π.Θ. μετά από απόφαση της Συγκλήτου. 

Κοστολόγηση των εκπαιδευτικών προγραμμάτων 

Το κόστος του κάθε προγράμματος εκπαίδευσης προ¬ 
κύπτει από το άθροισμα των δαπανών που αφορούν 
απευθείας στο πρόγραμμα (άμεσες) και των δαπανών 
για τις υπηρεσίες που παρέχονται από Κέντρο (έμμεσες). 

• Οι άμεσες δαπάνες περιλαμβάνουν αμοιβές επιστη¬ 
μονικούς υπεύθυνων, εισηγητών, αξιολογητών, μετακι¬ 
νήσεις, αγορά αναλώσιμων, υποχρεωτικές υποτροφίες, 
κ.λπ. Στην κατηγορία αυτή μπορούν να περιλαμβάνονται 
δαπάνες χρήσης εξοπλισμού, χρήσης εργαστηρίων ή 
ειδικά εξοπλισμένων αιθουσών καθώς και δαπάνες κα¬ 
θαριότητας και φύλαξης, όταν το πρόγραμμα υλοποιείται 
εκτός εργάσιμων ημερών. 

• Οι αμοιβές των εκπαιδευτών προσδιορίζονται από 
την ιδιότητά τους, την ισχύουσα νομοθεσία, όπως ανα- 
φέρεται στον οδηγό διαχείρισης της Επιτροπής Ερευνών 
και τις μονάδες Ε(ΙΤ5 του μαθήματος στο οποίο εμπλέ¬ 
κονται. 

• Κάθε πρόγραμμα είναι υποχρεωμένο να διαθέσει ένα 
ποσό ίσο με τουλάχιστο το 10% των άμεσων δαπανών 
του για υποτροφίες των διδασκομένων. 

■ Στις έμμεσες δαπάνες περιλαμβάνονται μέρος του 
κόστους λειτουργίας του Κέντρου (κόστος οικονομικής 
διαχείρισης εκ μέρους της Επιτροπής Ερευνών, δαπά¬ 
νες τηλεπικοινωνιών, ηλεκτρικού ρεύματος, θέρμανσης, 
χρήσης αιθουσών) και των οριζόντιων δράσεων (π.χ. δα¬ 
πάνες δημοσιότητας, έξοδα λειτουργίας του Κέντρου, 
υποτροφίες εκπαιδευομένων σε προγράμματα του 
Κ.Ε.ΔΙ.ΒΙ.Μ. επιπλέον των υποχρεωτικών για κάθε πρό¬ 
γραμμα, χρηματοδότηση προγραμμάτων Κ.Ε.ΔΙ.ΒΙ.Μ., 
ενίσχυση Τμημάτων Α.Π.Θ. που προσφέρουν προγράμ¬ 
ματα Κ.Ε.ΔΙ.ΒΙ.Μ., επέκταση υποδομών του Κ.Ε.ΔΙ.ΒΙ.Μ., 
κ.λπ.). 

• Οι έμμεσες δαπάνες ορίζονται σε ποσοστό του συνο¬ 
λικού προϋπολογισμού της κάθε υλοποιούμενης δράσης 


και θα αποφασίζεται από τη Σύγκλητο με εισήγηση του 
Συμβουλίου. 

• Το τελικό κόστος μαθητοώρας δεν μπορεί να υπερ¬ 
βαίνει ένα ποσό που αποφασίζεται από το Συμβούλιο 
και εγκρίνεται από τη Σύγκλητο κατά την έγκριση του 
ετήσιου προγραμματισμού. 

• Υπέρβαση του τελικού κόστους μαθητοώρας μπορεί 
να εγκριθεί από το Συμβούλιο, μόνον σε εξαιρετικές πε¬ 
ριπτώσεις κατόπιν τεκμηριωμένης εισήγησης εκ μέρους 
του επιστημονικώς υπεύθυνου. 

Άρθρο 13 

Μεταβατικές διατάξεις 

Η ολοκλήρωση της οργανωτικής δομής του Κ.Ε.ΔΙ. 
ΒΙ.Μ. πρόκειται να επιτευχθεί σταδιακά. Κατά το αρχι¬ 
κό στάδιο λειτουργίας του Κ.Ε.ΔΙ.ΒΙ.Μ. θα συσταθεί και 
θα λειτουργήσει μόνον η Γραμματεία του με στόχο την 
υποστήριξη του Συμβουλίου και τον συντονισμό των 
απαραίτητων ενεργειών ώστε το Κ.Ε.ΔΙ.ΒΙ.Μ. να ξεκινήσει 
τη λειτουργία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Μάίου2018. 

Ο Πρύτανης 

ΠΕΡΙΚΛΗΣ ΜΗΤΚΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην περίληψη της 7989/2949/30.03.2018 απόφασης 
του Συντονιστή Αποκεντρωμένης Διοίκησης Αττικής, 
που δημοσιεύθηκε στο ΦΕΚ 1462/τ. Β727.04.2018, δι¬ 
ορθώνεται το θέμα: 

Από το εσφαλμένο: 

«Αύξηση ωραρίου εργασίας προσωπικού ιδιωτικού 
δικαίου αορίστου χρόνου» 

στο ορθό: 

«Αύξηση ωραρίου εργασίας προσωπικού ιδιωτικού 
δικαίου ορισμένου χρόνου». 

(Από την Αποκεντρωμένη Διοίκηση Αττικής) 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























